EkBass/fiwiki-20250220-pages-articles huggingface dataset:
Ekovilla

Ekovilla Oy on suomalainen yritys, jonka tuotteita ovat puhalluseristeet, levyeristeet, ilmatiiviystuotteet sekä asfalttikuitu. Yrityksen tunnetuin tuote on ’Ekovilla’. Ekovilla Oy on perustettu vuonna 1979, jolloin se käytti nimeä Kymen Puhalluseristevilla. Yrityksellä on kolme tehdasta, jotka sijaitsevat Kuusankoskella, Ylistarossa sekä Kiimingissä. ja koko yritys työllistää noin 140 henkeä. Vuodesta 2020 yritys on osa EcoUp-konsernia. Vuonna 2020 se investoi uusiin pakkauskoneisiin. === Ekovilla === Ekovilla on kierrätetystä keräyspaperista valmistettua selluvillaa, jota käytetään lämmöneristeenä ylä- ja alapohjissa sekä seinissä niin uudiskohteissa kuin saneerauksessa. Eriste toimii dynaamisen rakenteen (hengittävä rakenne) toimintaperiaatteella ja soveltuu hyvän kosteudensiirtokykynsä vuoksi myös passiivirakenteisiin. Ominaisuus ei kuitenkaan korvaa ilmanvaihtoa, vaan lievittää sen puutteista aiheutuvia haittoja. Huoneilman kosteuteen hengittävällä rakenteella on keskeinen merkitys. Ruiskutettavat ja puhallettavat eristeet muodostavat saumattoman ja kaikki kolot täyttävän eristekerroksen. Eristeen asennuspalveluita löyty koko maasta, mutta sen voi asentaa myös itse jolloin puhallusvillaa varten tarvitaan rautakaupoista vuokrattavissa oleva puhalluskone. Ekovillan lämmönjohtavuus ʎd on 0,038 W/mK, paloluokka D ja sillä on sekä M1 että CE-merkintä. Puhallusvilla valmistetaan keräämällä tehtaiden lähialueiden kierrätykseen päätynyttä paperia, josta lajitellaan villaksi sopiva materiaali. Tämän jälkeen lajiteltu paperi käy läpi kuidutusprosessin, jonka tarkoituksena on luoda mahdollisimman ilmava eristemateriaali. Ekovillan valmistaminen ei tuota hiilidioksidipäästöjä enempää kuin mitä sen sisältämä puukuitu pystyy sitomaan, ja näin ollen Ekovilla on hiilineutraali. Tuote voidaan edelleen kierrättää useilla eri tavoilla: Esimerkiksi mikäli ekovillalla eristetty rakennus puretaan ja poistetaan, tuotetta voidaan uusiokäyttää sellaisenaan lämmöneristeenä. Lisäksi elinkaarensa lopussa oleva Ekovilla voidaan hyödyntää energian tuottamiseen polttoaineen seassa tai laimenettuna maanparannusaineena. Vuonna 2009 Ekovilla aloitti Kuusankoskella, UPM:n vanhoissa tiloissa, puukuituisen eristelevyn (ekovillalevy) valmistuksen. Uuden tuotantolinjan arvioitiin tuolloin luovan 25 suoraa ja 50 välillistä työpaikkaa. Ekovillalevyä saa puhallusvillan tavoin rautakaupoista. Levy on pinnoittamaton, sen lämmönjohtavuus on 0,039 W/mK λ, paloluokka E ja sillä on sekä M1 että CE- merkintä. Ekovillalevy asennetaan siten, että se täyttää koko runkovälin tilan, tarvittaessa kiinnikkeitä käyttäen. Levyä voidaan leikata kohteeseen sopivaksi. == Lähteet == Luokka:Rakentamisen tuotemerkit Luokka:Suomalaiset rakennustuotevalmistajat
Asilah

Asilah (myös Arzīlah) on kaupunki Pohjois-Marokossa Atlantin valtameren rannikolla. Sen asukasluku oli vuonna 2014 31 147\. ==Maantiede== Asilah sijaitsee marokossa Atlantin valtameren rannikolla noin 50 kilometriä Tangerin kaupungista lounaaseen. Lähellä sijaitsee myös al-Wadi al-Hulw-joen suu. ==Historia== Asilahin varhaisesta historiasta tiedetään historiallisten lähteiden perusteella vain vähän. Jotkin antiikin historioitijat mainitsevat paikannimiä, joista nykyinen Asilah on mahdollisesti johdettu. Strabon mainitsee paikan nimeltä Ζηλις, Antoniuksen itineraari Zilis ja Ptolemaios Zilia. Nimen lisäksi juuri muuta paikasta ei kerrota. Mahdollsiesti se on saattanut olla foinikialainen kauppapaikka. Sittemmissä arabilähteissä kaupunkia kuvaillaan hieman laajemmin. Al-Bakrin mukaan normannit vierailivat alueella 800-luvulla ja 1100-luvulla al-Idrisi maintisee sen olevan rutiköyhä pikkukaupunki. Kauppa elvytti ilmeisesti myöhemmin paikallsita taloutta 1400-luvulla siellä maintiaan olleen juutalaisia, kastilialaisia ja genovalaisia kauppiaita. Kaupungista tuli kuitenkin merkittävä keskus vasta portugalilaisten vallattua sen Alfonso V:n johdolla vuonna 1471. Portugalilaisten päätavoite alueella oli Tangerin kaupunki, joka kukistui vain hiemna myöhemmin. Portugalilaiset rakennuttivat kaupunkia suojaamaan linnoituksen, jonka rauniot ovat edelleen olemassa. Linnoitus suojasi heitä paikallisilta jatkuvasti sotivilta heimoilta ja Fèsin kaupunkia hallinneilta Wattasideilta. Portugalilaiset olivat lähes menettää linnoituksen piirityksessä vuonna 1508, mutta heidät pelastivat espanjalaiset avustusjoukot. Hankalasti puolustettavasta kaupungista luovuttiin vuonna 1550, jolloin portugalailaiset päättivät keskittää joukkonsa Pohjois-Marokossa Tangeriin ja Ceutaan. Portugalilaiset palasivat kaupunkiin uudestaan joksikin aikaa vuonna 1577. Tällä kertaa heitä johti kuningas Sebastian I. Seuraavana vuonna hän johti hyökkäystä syvemmäälle Marokkoon. 4. elokuuta käytiin Ksar el-Kebirin taistelu, jossa hän sai surmansa. Asilah annettiin jälleen takaisin marokkolaisille vuonna 1589. Vuonna 1911 kaupungin valtasivat espanjaaliset, jotka liittivät sen Espanjan Marokkoon. Espanjalaiset kutsuivat kaupunkia nimellä Arcila. Kaupungista tuli uudestaan osa itsenäistä Marokkoa vuonna 1956. ==Talous ja väestö== Asilah on kalasatama. Etenkin kesäisin kaupunkiin suuntautuu matkailua. Asilah on myös oman alueensa viljan, karjan ja lampaiden markkinapaikka. Asilahin asukasluku oli vuonna 2014 31 147. Vuonna 1949 vastaava lukema oli 16 000 ja vuonna 1935 6 000\. Aikanaan kaupungissa oli pieni eurooppalainen ja juutalainen vähemmistö, mutta sen enemmistö oli muslimeja. ==Lähteet== == Aiheesta muualla == Luokka:Marokon kaupungit
Kamennoje (järvi Bežanitsyn piirissä)

Kamennoje () on järvi Luoteis-Venäjällä Pihkovan alueen Bežanitsyn piirissä. Järven nimi viittaa kiviseen järveen . Järvi sijaitsee Bežanitsyn ylängön tunnetulla järvialueella. == Maantietoa == Järvi on 3,4 kilometriä pitkä, 1,7 kilometriä leveä ja sen pinta-ala on 3,576 neliökilometriä eli 358 hehtaaria. Sen keskisyvyys on 8,6 metriä ja syvänteessä on 28,6 metriä vettä. Järvi on keskeltä alle 250 metriä leveä, kun itä- ja länsipuolelta työntyy kaksi niemeä lähelle toisiaan. Järvellä on viisi saarta, joiden yhteispinta-ala on 11,1 hehtaaria. Ne sijaitsevat järven eteläosassa. Suurin saari on yli 450 metriä pitkä metsäsaari ja sen vieressä sijaitsee toiseksi suurin saari, joka on 300 metriä pitkä metsäsaari. Muut saaret ovat pieniä luotoja. Järven pohjoisosan koillispäässä sijaitsee eristäytynyt lahti, jonka lahdensuu on 100 metriä leveä ja lahti on yli 500 metriä pitkä. Viereisen järven Velikaja Vodan laskuoja laskee lahdenpohjukkaan. == Luontoarvoja == Järvessä elää lahna, salakka, sorva, muikku, hauki, pasuri, säyne, karppi, pasuri, made, simppu, suutari, toutain, mutakala, rantanuoliainen ja törö, sekä joitakin Rutilus- suvun kaloja ja jonkin verran jokirapua. Järven ympäristössä on metsämaata ja niittyjä. Järvenpohja on kivinen, jonka hiekkapohjalle on kertynyt mutaa. Myös rannat ovat kivisiä hiekkarantoja. == Vesistösuhteita == Kamennoje sijaitsee Aloljan sivujoen Kopytovkan valuma-alueella. Alolja on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Järven eteläosan kaakkoispään lahteen laskee idästä tuleva oja, joka on Terehovon () laskuoja. Eteläosan lounaispäähän laskee Sivstevskojeen () laskuoja. Järven valuma-alueen koko on lähteestä riippuen 42,7 tai 39 neliökilometriä . Järven oma laskuoja Kamenka () lähtee eteläosan länsirannasta. Kamenka virtaa Kamenetsin () läpi ja yhtyy sen jälkeen Kopytovkaan neljän kilometrin päässä. == Huomautuksia == == Lähteet == Luokka:Pihkovan alueen järvet Luokka:Kopytovkan valuma-alue Luokka:Bežanitsyn piiri
Vesnebolog

Vesnebolog () on järvi Luoteis-Venäjällä Pihkovan alueen Pustoškan piirissä. Järven nimen etuosa viittaa kevääseen ja loppuosa suohon tai lettoon . Järvi sijaitsee Bežanitsyn ylängön tunnetulla järvialueella. == Maantietoa == Järvi on 4,3 kilometriä pitkä, 1,5 kilometriä leveä ja sen pinta-ala on 3,66 neliökilometriä eli 366 hehtaaria. Sen rantaviivat on lukuisten lahtien ja niemien takia kovin mutkitteleva. Selä järven pohjois- että eteläpäässä on suojaisat lahdet, joiden lahdensuu on hyvin kapea. Myös järven pohjoispuoliskossa sijaitseva suuri saari suojaa järven osia eristäen ne eteläosan järvenselästä. Järvellä on kaksi saarta, joiden yhteispinta-ala on 31 hehtaaria. Eteläpään lahdessa sijaitsee pieni saari, jonka pinta-ala on alle hehtaarin. Toinen saari on siis lähes 31 hehtaaria suuri. Se on 1,1 kilometriä pitkä ja 600 metriä leveä. Järven keskisyvyys on 4 metriä ja syvänteessä on 6 metriä vettä. Järven ympäristö on pääasiassa metsämaata, mutta järven pohjoispäässä, ja eteläosan itä- ja länsirannoilla on viljelty maata. Järven kaakkoisrannassa on sijaitsee kylä Sotšihino (), jossa on ilmavalokuvien mukaankin uuttakin asutusta. Sihhe tulee tie etelästä Krasnojen kyästä (), jonka kautta kulkee Aloljista alkava tie. Kylän yhteydessä toimii leiri- ja virkistyskeskus . == Luontoarvoja == Järvessä elää hauki, ahven, lahna, muikku, säyne, suutari, made, pasuri, karppi, rantanuoliainen, mutakala, törö, salakka, pasuri ja ruutana, sekä joitakin Rutilus-suvun kaloja ja runsaslukuinen jokirapu-kanta. Järven ympäristö on metsämaata, joka pilkkoontuu niittyjen ja soiden vuoksi. Järven pohja on kivinen ja hiekan päälle on kerrostunut mutaa. Myös hiekkarannat ovat kiviset ja mutaiset. == Vesistösuhteita == Vesnebolog sijaitsee Aloljan sivujoen Vesebološkan () valuma-alueella. Alolja on Velikajan sivujoki ja kuuluu Velikajan valuma- alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Järveen laskee ympäristöstä lyhyitä ojia tai jokia. Sen itärantaan tulee Demenetsistä () alkava oja. Järven eteläpäähän laskee kolme karttoihin merittyä ojaa, joista kaksi lähtee lammesta ja jotka virtaavat niittyjen läpi. Itäisin oja alkaa pienestä Glubikojen () lammesta. Järven valuma-alueen koko on lähteestä riippuen 20 tai 25,75 neliökilometriä . Järven oma laskujoki alkaa sen pohjoispään lahdesta ja se yhtyy pohjoisessa vajaa kolmen kilometrin päässä Aloljaan. == Huomautuksia == == Lähteet == Luokka:Pihkovan alueen järvet Luokka:Aloljan valuma-alue Luokka:Pustoškan piiri
Luettelo varakkaimmista suomalaisista 2020

Luettelo rikkaimmista suomalaisista listaa ne Suomen kansalaiset tai perheet, jotka kuuluivat yhdysvaltalaisen Forbes-lehden 8.5.2020 päivittäytyneellä dollarimiljardöörien listalla. == Rikkaimmat 2020 == Nimi Omaisuus (USD) Ikä Omaisuuden lähde Yritys Antti Herlin $4,4 B 63 Hissit ja rullaportaat Kone (yritys) Heikki Kyöstilä $2,1 B 74 Hammastuotteet Planmeca Antti Aarnio-Wihuri $1,3 B 80 monialayritys Mika Anttonen $1,3 B 53 Öljy ja kaasu St1 Nordic Ilkka Herlin $1,3 B 61 Hissit ja rullaportaat Kone Ilona Herlin $1,3 B 55 Hissit ja rullaportaat Kone == Lähteet == Varakkaat Varakkaat suomalaiset
Kâtip Çelebi

Kâtip Çelebi, myös: Mustafa Hâddži Khalîfa ja Haji Khalfa, (k. 1658) oli turkkilainen historioitsija. Hän julkaisi turkkilaisia teoksia sekä arabiaksi suuren bibliografisen sanakirjan Kašfazzunûn, jossa luetellaan noin 14 500 arabian-, persian- ja turkinkielistä teosta ynnä muuta (Lexicon bibliographicum et encyclopædicum a Haji Khalfa compositum, jonka julkaisi ja käänsi latinaksi Gustav Flügel 1835–1858).Hâddži Khalîfa, Mustafa, Tietosanakirja osa 2, palsta 1720, Tietosanakirja Osakeyhtiö 1910 == Lähteet == ==Aiheesta muualla== * Kâtip Çelebi Projekt Runebergissa * Lexicon bibliographicum et encyclopædicum digitoituna verkossa. Universität Halle Luokka:Turkkilaiset historioitsijat Luokka:Syntymävuosi puuttuu Luokka:Vuonna 1658 kuolleet
Vilmos Győry

Vilmos Győry (1838–1885) oli unkarilainen luterilainen pappi ja kirjailija, tunnettu lyyrisenä runoilijana, novellistina, kansannäytelmien kirjoittajana, lastenkirjailijana ja kääntäjänä. Győry käänsi etupäässä espanjalaista ja ruotsinkielistä kirjallisuutta, muun muassa Esaias Tegnérin Fritiofin sadun sekä Johan Ludvig Runebergin, Frans Mikael Franzénin, Zachris Topeliuksen, Erik Gustaf Geijerin ja muiden runoja (kokoelma Svéd költökböl, 1883).Györy, Vilmos, Tietosanakirja osa 2, palsta 1681, Tietosanakirja Osakeyhtiö 1910 == Lähteet == ==Aiheesta muualla== Luokka:Unkarilaiset kirjailijat Luokka:Unkarilaiset papit Luokka:Unkarilaiset kielenkääntäjät Luokka:Vuonna 1838 syntyneet Luokka:Vuonna 1885 kuolleet
Anabel Englund

Anabel Englund (s. 1. syyskuuta 1992 New York, New York, Yhdysvallat) on yhdysvaltalainen laulaja-lauluntekijä. Hän on tehnyt yhteistyötä musiikkituottajatiimi Hot Naturedin sekä tuottaja Marc Kinchenin kanssa. New Yorkissa syntynyt Englund on asunut pääosan elämästään Kaliforniassa Los Angelesissa. Hänen isänsä on näyttelijä ja laulaja Morgan Englund ja isoisä tuottaja-ohjaaja George Englund. Hänen isoäitinsä oli Oscar-palkittu näyttelijä Cloris Leachman. Englund on maininnut Madonnan suurimmaksi musiikilliseksi vaikuttajakseen. == Diskografia == === Studioalbumit === * Messing With Magic, Ultra Music (2020) === EP-levyt === * Anabel Englund (16. lokakuuta 2012) * Ghost In the System (osana Pleasure Stateä) (1. joulukuuta 2014) === Singlet === Pääartistina * London Headache (2016) * So Hot (2018) * So Hot (MK x Nightlapse Remix) (2019) * See The Sky (2020) Vierailevana artistina * ”Gone” (The Good Boys, mukana Anabel Englund) (2011) * ”In Time” (PeaceTreaty, mukana Anabel Englund) (2012) * ”Come Alive” (PatrickReza, mukana Anabel Englund) (2012) * ”Electricity” (Lee Foss & MK, mukana Anabel Englund) (2012) * ”Falling” (Human Life, mukana Anabel Englund) (2013) * ”Nice Day” (Jez Dior, mukana Anabel Englund) (2013) * ”Reverse Skydiving” (Hot Natured, mukana Anabel Englund) (2013) * ”Mercury Rising” (Hot Natured, mukana Anabel Englund) (2013) * ”Emerald City” (Hot Natured, mukana Anabel Englund) (2013) * ”El Diablo” (Human Life, mukana Anabel Englund) (2014) * ”Talk to Me” (Human Life, mukana Anabel Englund) (2015) * ”About U" (Tommy Trash & Burns, kreditoimattomat sanat) (2015) * ”Blue Is The Distance” (Lee Foss, mukana Ali Love & Anabel Englund) (2017) * ”Cha Cha (Velvet Version)” (Tâches, mukana Anabel Englund) (2017) * ”Mirrorball” (MK, mukana Anabel Englund) (2017) * ”Rising” (Gari Recs, mukana Anabel Englund, Human Life, Matt Ossentjuk & Mont Blvck) (2017) * ”Call U Rite Back” (Rybo, mukana Anabel Englund) (2018) * ”Just for the High” (Rybo, mukana Anabel Englund) (2018) * ”Old Times” (Amtrac, mukana Anabel Englund) (2018) * ”Use Me Up” (CID, mukana Anabel Englund) (2018) * ”Where Life Begins” (Matt Ossentjuk, mukana Anabel Englund) (2019) * ”Something New” (Rybo, mukana Anabel Englund) (2019) * ”Brazil” (Lee Foss, mukana Eli Brown & Anabel Englund) (2019) * ”Messing With Magic” (Jamie Jones, mukana Anabel Englund) (2019) * ”Need Me” (Jaded, mukana Anabel Englund) (2020) * ”Only the Gods” (Disciples & Lee Foss, mukana Anabel Englund) (2020) * ”Better on My Own” (Disciples, mukana Anabel Englund) (2020) Promosinglet * Hard To Forget (Tyler Blackburnin kanssa) (2012) * Once a Year (2012) * Be With Me (2014) == Lähteet == Luokka:Yhdysvaltalaiset laulaja- lauluntekijät Luokka:Vuonna 1992 syntyneet Luokka:Elävät henkilöt
Kromi(II)bromidi

Kromi(II)bromidi (CrBr2) on kromi- ja bromidi-ionien muodostama epäorgaaninen ioniyhdiste. Yhdistettä voidaan käyttää metallien pinnoituksessa. ==Ominaisuudet, valmistus ja käyttö== Huoneenlämpötilassa kromi(II)bromidi on valkoista kiteistä ainetta, jonka alkeiskoppi on monokliininen. Yhdiste liukenee veteen ja liuos on väriltään sininen. Aine hapettuu helposti kromi(III)bromidiksi.Billie J. Page, Gary W. Loar: Chromium Compounds, Kirk- Othmer Encyclopedia of Chemical Technology, John Wiley & Sons, New York, 2001. Kromi(II)bromidia valmistetaan pelkistämällä kromi(III)bromidia vedyllä 500-800 °C:n lämpötilassa tai kromi(II)asetaatin ja vetybromidin välisellä reaktiolla. :2 CrBr3 \+ H2 → 2 CrBr2 \+ 2 HBr Kromi(II)bromidia voidaan käyttää metallien kromauksessa.R. Frim & S. D. Ukeles: Bromine, Inorganic Compounds, Kirk-Othmer Encyclopedia of Chemical Technology, John Wiley & Sons, New York, 2011. ==Lähteet== Luokka:Bromidit Luokka:Kromiyhdisteet
Mokkola

Mokkola () oli inkeriläinen kylä entisessä Inkereen luterilaisessa seurakunnassa, Venäjällä. Kylä sijaitsi kapealla niemellä Inkereenjoen rannalla lähellä Kolpinan kaupunkia. Kylä mainitaan ensimmäisen kerran 1500-luvulla Novgorodilaisessa veroluettelossa. Yhden teorian mukaan kylän nimi polveutuu ortodoksisesta Mokei -miesten nimestä. Vuonna 1849 Mokkolassa asui 53 ihmistä (28 miestä, 25 naista), kaikki inkeriläisiä (savakot). Vuonna 1926 kylässä oli 35 taloa ja 153 asukasta, niistä 148 inkeriläisiä.. Mokkola kuului silloin Voiskorovan kyläneuvostoon. Mokkolan laajin suku oli Koivistoinen, noin 30 perhettä. Muita sukuja oli Puolakainen, Akkalainen ja Piho. Toisen maailmansodan aikana kylä tuhoutui saksalaisjoukkojen etenemisessä. Paikallisasukkaista suurin osa oli pakotettu lähtemään evakkoon Pietariin, mistä heidät pakkokuljetettiin vuonna 1942 Jakutiaan. Osa oli viety vuosina 1943-1944 Viron kautta Suomeen. Sodan jälkeen takaisin palanneet eivät päässeet kotikylälle, koska heitä kiellettiin asumasta omalla alueellaan. Kylän paikalla sijaitsee nyt Kolpinan kaupungin huvipuisto. == Lähteet == Luokka:Inkerin kylät Luokka:Inkereen kylät
Väätämönsalmen silta

Väätämönsalmen silta on palkkisilta entisen Anttolan kunnan alueella, Mikkelissä, Etelä-Savossa. Silta on valmistunut vuonna 1979. Sillan yli kulkee kantatie 62. Silta on noin 100 metriä pitkä. Mikkelistä päin tullessa, kun sillalta katsoo vasemmalle, niin siellä näkyy Väätämönsalmen kanava, jossa oli ennen nykyistä siltaa kääntösilta, jolla kanava ylitettiin. Sillan jälkeen on levähdyspaikka ja Anttolan infopiste. ==Lähteet== Luokka:Anttola Luokka:Mikkelin rakennukset ja rakennelmat Luokka:Palkkisillat Luokka:Suomen tieliikennesillat
Mama (Clean Banditin kappale)

Mama on brittiläisyhtye Clean Banditin ja brittiläislaulaja Ellie Gouldingin musiikkikappale. Sen julkaisi Atlantic Records Clean Banditin toisen, What Is Love?-studioalbumin seitsemäntenä ja viimeisenä singlenä 23. helmikuuta 2019. Kappaleen ovat sanoittaneet Goulding, Jack Patterson, Grace Chatto, Jason Evigan ja Caroline Ailin. Kappaleen tuotannosta vastasivat puolestaan Patterson, Chatto ja Mark Ralph. Kappaleen musiikkivideo julkaistiin Clean Banditin YouTube-kanavalla 25. helmikuuta 2019. "Mama" oli kaupallisesti huono menestys, sen päästyä singlelistan viidenkymmenen parhaan joukkoon ainoastaan Israelissa. Molempien esittäjien kotimaassa kappaleen paras sijoitus oli singlelistan sija 98. ==Lähteet== Luokka:Vuoden 2019 kappaleet Luokka:Clean Banditin kappaleet Luokka:Ellie Gouldingin kappaleet
Flux

Flux on brittiläislaulaja Ellie Gouldingin musiikkikappale. Sen julkaisi Polydor Records digitaalisesti ladattavana ja suoratoistettavana singlenä 28. helmikuuta 2019. Kappaleen ovat sanoittaneet Goulding, Jim Eliot ja Joe Kearns, joista viimeisin myös tuotti sen Maxwell Cooken kanssa. Kappaleen musiikkivideo julkaistiin Gouldingin YouTube-kanavalla 1. maaliskuuta 2019. "Flux" oli kaupallisesti huono menestys, sen päästyä singlelistan viidenkymmenen parhaan joukkoon ainoastaan Skotlannissa ja Uudessa- Seelannissa. Artistin kotimaassa Britanniassa kappaleen paras sijoitus oli singlelistan sija 97. ==Lähteet== Luokka:Vuoden 2019 kappaleet Luokka:Ellie Gouldingin kappaleet
Ruokolahden koulu

Ruokolahden koulu on Ruokolahden keskustaajamassa sijaitseva peruskoulu. Koulussa opiskelee noin 500 oppilasta luokka-asteilla 1–9. Koulun rehtori on Saila Heikkinen ja apulaisrehtori Aleksi Puustjärvi. Uusi koulurakennus valmistui vuonna 2018. Nykyisen koulurakennuksen pääsuunnittelija on Heimo Varis. Uusi koulu täytyi rakentaa, koska edellinen kärsi sisäilmaongelmista. ==Lähteet== Luokka:Suomen peruskoulut Luokka:Ruokolahden rakennukset ja rakennelmat
Daniella Alonso

Daniella Alonso (s. 22. syyskuuta 1978 New York) on yhdysvaltalainen näyttelijä, joka on esiintynyt muun muassa televisiosarjoissa Resident, Revolution, Tunteet pelissä ja Unelmien kentät. Filmirooleja hänellä on ollut esimerkiksi kauhuelokuvissa The Hills Have Eyes 2 (2007) ja Wrong Turn 2: Dead End (2007). Vuonna 2019 Alonso alkoi näytellä Cristal Jenningsiä saippuasarjassa Dynastia. Cristalin edellinen esittäjä Ana Brenda Contreras lähti sarjasta toisen tuotantokauden jälkeen, ja Alonso palkattiin hänen tilalleen. ==Lähteet== Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vuonna 1978 syntyneet Luokka:Elävät henkilöt
Sixteen (kappale)

Sixteen on brittiläislaulaja Ellie Gouldingin musiikkikappale. Sen julkaisi Polydor Records digitaalisesti ladattavana ja suoratoistettavana singlenä 12. huhtikuuta 2019. Kappaleen ovat sanoittaneet Goulding, Raye sekä Fred Gibson ja sen ovat tuottaneet Ian Kirkpatrick, Fred sekä Mike Wise. Goulding on maininnut kappaleen kertovan "murrosiän holtittomista päivistä". Kappaleen kansikuva koostuu kuvista, joissa näkyy hänen kavereitaan 16-vuotiaina. Kappaleen musiikkivideo julkaistiin Gouldingin YouTube-kanavalla 17. huhtikuuta 2019. "Sixteen" oli kaupallisesti kohtalainen menestys, sen päästyä singlelistan viidenkymmenen parhaan joukkoon Belgiassa (Flanderi), Irlannissa, Isossa-Britanniassa, Itävallassa, Liettuassa, Norjassa, Ruotsissa, Skotlannissa ja Uudessa-Seelannissa. Lisäksi se on myynyt hopeaa Isossa- Britanniassa 200 000 myydyllä kopiolla. ==Lähteet== Luokka:Vuoden 2019 kappaleet Luokka:Ellie Gouldingin kappaleet
Alankomaiden baptistikirkkojen liitto

Alankomaiden baptistikirkkojen liitto on baptistinen kirkkokunta Alankomaissa. Vuonna 2017 siihen kuului 82 seurakuntaa ja 10 220 jäsentä. Se on Baptistien maailmanliiton jäsen. == Lähteet == == Aiheesta muualla == * Kirkon kotisivut Luokka:Baptistikirkot Luokka:Kristinusko Alankomaissa
Saksan evankelis-vapaakirkollisten seurakuntien liitto

Saksan evankelis-vapaakirkollisten seurakuntien liitto on baptistinen kirkkokunta Saksassa. Vuonna 2024 siihen kuului 725 seurakuntaa ja 80 195 jäsentä. Se on Baptistien maailmanliiton jäsen. == Lähteet == == Aiheesta muualla == * Kirkon kotisivut Luokka:Baptismi Saksassa
Hate Me

Hate Me on brittiläislaulaja Ellie Gouldingin sekä yhdysvaltalaisräppäri Juice Wrldin musiikkikappale. Sen julkaisi Polydor Records digitaalisesti ladattavana ja suoratoistettavana singlenä 26. kesäkuuta 2019. Kappaleen ovat sanoittaneet Goulding, Juice Wrld, Jason Evigan, The Monsters and the Strangerz, Andrew Watt ja Brittany Hazzard. Kappaleen tuotannosta vastasivat puolestaan Evigan sekä The Monsters and the Strangerz. Kappaleen musiikkivideo julkaistiin Gouldingin YouTube-kanavalla 17. heinäkuuta 2019. "Hate Me" oli kaupallisesti kohtalainen menestys, sen päästyä singlelistan viidenkymmenen parhaan joukkoon Irlannissa, Isossa-Britanniassa, Kanadassa, Latviassa, Liettuassa, Skotlannissa, Slovakiassa, Suomessa, Tšekissä, Unkarissa ja Uudessa-Seelannissa. Lisäksi kappale on myynyt platinaa Kanadassa ja Yhdysvalloissa. ==Lähteet== Luokka:Vuoden 2019 kappaleet Luokka:Ellie Gouldingin kappaleet
Friedrich Wilhelm Hackländer

Friedrich Wilhelm Hackländer (1816–1877) oli saksalainen romaani- ja näytelmäkirjailija, jonka erikoisalaa olivat leikilliset sotilaskertomukset. Niistä mainittavia ovat Bilder aus dem Soldatenleben im Frieden (1844), Wachstubenabenteuer (1845) ja Bilder aus dem Soldatenleben im Krieg (1849–1850). Hackländerin huvinäytelmistä on huomattavin Der geheime Agent (1850), romaaneista parhaita ovat Namenlose Geschichten (1851) ja Eugen Stillfried (1852). Hackländerin kootut teokset julkaistiin 1855–1874.Hackländer, Friedrich Wilhelm von, Tietosanakirja osa 2, palsta 1718, Tietosanakirja Osakeyhtiö 1910 == Lähteet == ==Aiheesta muualla== * Friedrich Wilhelm Hackländer, teoksia Projekt Gutenbergissa Luokka:Saksalaiset kirjailijat Luokka:Vuonna 1816 syntyneet Luokka:Vuonna 1877 kuolleet
Anneli Karppinen

Anneli Sari Johanna Karppinen (s. 24. kesäkuuta 1964 Muhos) on suomalainen näyttelijä. Karppinen on valmistunut Tampereen yliopiston teatterityön tutkinto-ohjelmasta näyttelijäksi vuonna 1989 ja teatteritaiteen maisteriksi vuonna 1990. Hän on ollut kiinnitettynä Oulun kaupunginteatteriin vuosina 1989–1999, Teatteri Vanha Jukoon vuosina 1997–1998 ja Teatteri Eurooppa Neljään vuosina 1999–2000. Vuodesta 2001 lähtien Karppinen on ollut näyttelijänä Jyväskylän kaupunginteatterissa. == Filmografia == === Elokuvat === Vuosi Elokuva Rooli 2013 Betoniyö äiti 2015 Kätilö Pöykön emäntä === Televisiosarjat === Vuosi Sarja Rooli 2012–2014 Tehdas Leila Järventausta == Lähteet == Luokka:Elävät henkilöt Luokka:Suomalaiset näyttelijät Luokka:Vuonna 1964 syntyneet
Lose You to Love Me

Lose You to Love Me on yhdysvaltalaislaulaja Selena Gomezin musiikkikappale. Interscope Records julkaisi sen hänen kolmannen, Rare-studioalbumin ensimmäisenä singlenä 23. lokakuuta 2019. Kappaleen tuotti ruotsalaisduo Mattman & Robin ja Finneas avusti tuotannossa. Ensinnä mainittu kaksikko myös sanoitti sen Gomezin, Julia Michaelsin ja Justin Tranterin kanssa. Kappaleen musiikkivideon ohjasi Sophia Muller ja se kuvattiin Los Angelesissä iPhone 11 Prolla. Video julkaistiin Gomezin YouTube-kanavalla singlen julkaisupäivänä. ”Lose You to Love Me” sai positiivisen vastaanoton musiikkikriitikoilta, jotka kehuivat sen sanoja, tuotantoa ja tunnollisuutta Gomezin esityksessä. Arvostelumenestyksen lisäksi kappale oli myös kaupallinen menestys, sen päästyä Yhdysvaltain Billboard Hot 100 -listan kärkeen. Kappale oli Gomezin ensimmäinen, joka saavutti listan ykkössijan. Se nousi singlelistan ensimmäiseksi myös Irlannissa ja Kanadassa sekä pääsi viiden parhaan joukkoon puolestaan Australiassa, Isossa-Britanniassa, Itävallassa, Kreikassa, Latviassa, Liettuassa, Malesiassa, Norjassa, Portugalissa, Singaporessa, Slovakiassa, Sveitsissä, Tšekissä, Unkarissa, Uudessa-Seelannissa ja Virossa. Vulture nimesi ”Lose You to Love Me” -kappaleen vuoden 2019 toiseksi parhaimmaksi ja aikakauslehti Billboard 23. parhaimmaksi musiikkikappaleeksi. ==Lähteet== Luokka:Vuoden 2019 kappaleet Luokka:Selena Gomezin kappaleet Luokka:Finneasin tuottamat kappaleet Luokka:Billboard Hot 100 -listan ykköset
Look at Her Now

Look at Her Now on yhdysvaltalaislaulaja Selena Gomezin musiikkikappale. Sen julkaisi Interscope Records hänen kolmannen, Rare-studioalbumin toisena singlenä 24. lokakuuta 2019. Kappaleen ovat sanoittaneet Gomez, Julia Michaels, Justin Tranter, sekä sen tuottaja Ian Kirkpatrick. "Look at Her Now" on lajityypiltään dance-pop ja elektropop-kappale. "Look at Her Now" oli kaupallisesti kohtalainen menestys, sen päästyä singlelistan kahdenkymmenen parhaan joukkoon Irlannissa, Kanadassa, Kreikassa, Latviassa, Liettuassa, Malesiassa, Norjassa, Singaporessa, Slovakiassa, Sveitsissä, Tšekissä, Unkarissa ja Virossa sekä kolmenkymmenen parhaan joukkoon Australiassa, Isossa-Britanniassa, Itävallassa, Uudessa-Seelannissa ja Yhdysvalloissa. Gomez on esittänyt kappaleen livenä muun muassa vuoden 2019 American music Awardsissa 24. marraskuuta 2019. ==Lähteet== Luokka:Vuoden 2019 kappaleet Luokka:Selena Gomezin kappaleet
Giorgi Gakharia

Giorgi Gakharia (s. 19. maaliskuuta 1975) on georgialainen poliitikko, josta tuli Georgian pääministeri syyskuussa 2019. Hän on suorittanut Moskovan valtionyliopistossa maisterin tutkinnot sekä kauppatieteissä että valtiotieteissä. Ennen pääministerin virkaa hän on toiminut valtiovarainministerinä, sisäministerinä ja kansallisen turvallisuusneuvoston pääsihteerinä. Gakharialla on läheiset suhteet Venäjään. Hän nousi pääministeriksi huolimatta siitä, että hänen puolueensa Georgialainen unelma, jota myös edellinen pääministeri Mamuka Bakhtadze edusti, menetti suosiotaan kesällä 2019, kun Venäjän-vastaiset mielenosoitukset Tbilisissä tukahdutettiin väkivaltaisesti. Gakharia erosi helmikuussa 2021 välttääkseen levottomuudet oppositiojohtaja Nika Melian pidättämisestä syntyneen kiistan vuoksi. Vuonna 2021 Gakharia perusti puolueen Georgian vuoksi joka osallistui vuoden 2024 parlamenttivaaleihin. == Lähteet == Luokka:Georgian pääministerit Luokka:Vuonna 1975 syntyneet Luokka:Elävät henkilöt
Raimo Eskelinen

Raimo Eskelinen (20. toukokuuta 1931 Viipuri – 6. elokuuta 1986 Tampere) oli suomalainen koripallovalmentaja. Eskelinen valmensi Tampereen Pyrinnön naisten edustusjoukkuetta kaudella 1960, jolloin se voitti SM- pronssia.https://www.basket.fi/basket/sarjat/joukkue/?team_id=138&season;_id=79573&league;_id=1 Kaudella 1965–1966 Eskelinen valmensi Pyrinnön miesten edustusjoukkuetta SM- sarjassaRoll-up Pyynikin Palloiluhallin aulassa Pyrintö–Nokia-ottelun yhteydessä 18.12.2019. Eskelinen oli ammatiltaan rakennusinsinööri. Hän toimi Tampereen Hakan teknisenä johtajana 1966–1970 ja Tasa Oy:n toimitusjohtaja 1970–1986. Luottamustoiminaan hän oli Suomen koripalloliiton hallituksessa 1960–1973 ja liiton varapuheenjohtaja 1965–1973. Hän oli Koripallon EM- kilpailujen 1967 järjestelytoimikunnan puheenjohtaja ja Tampereen Ilveksen puheenjohtaja 1977–1980. == Lähteet == Luokka:Suomalaiset koripallovalmentajat Luokka:Suomalaiset urheiluvaikuttajat Luokka:Vuonna 1931 syntyneet Luokka:Vuonna 1986 kuolleet
Lasitokko

Lasitokko (Crystallogobius linearis) on tokkojen (Gobiidae) heimoon kuuluva merivesissä elävä kalalaji. Se on sukunsa Crystallogobius ainoa laji. Suvun tieteellinen nimi tulee latinan sanoista 'cristallum' ja 'gobius' (”tokko”). == Koko ja ulkonäkö == Lasitokko voi kasvaa maksimissaan 4,7 senttimetrin mittaiseksi (naaras 3,9 senttimetrin mittaiseksi). Sen ruumis on hoikka. Väritykseltään se on yleensä läpikuultava ja väripigmenttiä on ainoastaan silmissä, selkärangassa ja sisäelimissä. Suomut ja suu ovat suhteessa suuria, jälkimmäinen yleensä naaraalla pienempi. Lajin pää ja selkäevän etuosa ovat suomuttomia. Selkäevän etuosassa on 5–6 piikkiruotoa ja takaosassa yksi piikkiruoto sekä 11–13 haarautunutta nivelruotoa. Peräevässä on yksi piikkiruoto ja 11–15 haarautunutta nivelruotoa. Myös evät ovat naaraalla koirasta pienempiä. == Levinneisyys ja elinympäristö == Lasitokkoa tavataan Atlantin valtameren koillisosassa Norjan Trondheiminvuonosta etelään aina Gibraltariin asti. Lajia tavataan yleensä hiekka- ja mutapohjilla tai meriajokkaiden yllä vedenpinnasta aina 80 metrin syvyyteen asti. == Ravinto ja elintavat == Lasitokon ravintoa on lähes pelkästään eläinplankton. Sen kutu tapahtuu Norjan rannikolla touko-elokuussa, etelässä aiemmin. Mätimunat ovat halkaisijaltaan 0,3–0,6 millimetrin mittaisia ja ne kudetaan matalaan, korkeintaan 30 metrin syvyiseen veteen. Naaras kuolee heti lisääntymisen jälkeen ja koiraskin vartioituaan ensin mätimunia niiden alkionkehityksen ajan. Lasitokko elää korkeintaan yhden vuoden. == Lähteet == Luokka:Tokot
Hohtokölibarbi

Hohtokölibarbi (Laubuka laubuca) on särkien (Cyprinidae) heimoon kuuluva makean veden kalalaji. Sen kuvasi tieteelle ensimmäisen kerran Francis Buchanan-Hamilton vuonna 1822. Hohtokölibarbi on sukunsa Laubuka tyyppilaji. Hohtokölibarbia tavataan luonnonvaraisena Bangladeshista, Kambodžasta, Intiasta, Indonesiasta, Laosista, Malesiasta, Myanmarista, Nepalista, Pakistanista, Sri Lankasta, Thaimaasta ja Vietnamista. Lajia käytetään myös akvaariokalana. Kansainvälinen luonnonsuojeluliitto IUCN on luokitellut sen elinvoimaiseksi lajiksi. Hohtokölibarbi kasvaa yleensä noin 7–9 senttimetrin mittaiseksi ja noin 8–10 gramman painoiseksi. Suurimmillaan se voi olla 10,5 senttimetriä pitkä ja painaa 10,4 grammaa. Hohtokölibarbi käyttää ravinnokseen hyönteisiä ja joskus myös kasveja. Laji kutee useimmiten illalla hämärän jo tultua. == Lähteet == Luokka:Danioninae
Marian Pisaru

Marian Pisaru (s. 4. tammikuuta 1954) on romanialainen jääkiekkoilija, joka pelasi hyökkääjänä. Hän pelasi Romanian jääkiekkomaajoukkueessa Innsbruckin talviolympialaisten 1976 jääkiekkoturnauksessa viisi ottelua tehopistein 4+2=6 keräten kuusi rangaistusminuuttia sekä Lake Placidin talviolympialaisten 1980 jääkiekkoturnauksessa viisi ottelua ilman tehopisteitä. Pisaru edusti Romaniaa myös maailmanmestaruuskilpailuissa 1977, joissa hän pelasi kymmenen ottelua ja teki niissä yhden maalin sekä keräsi kuusi rangaistusminuuttia. Seuratasolla Pisaru edusti Romanian pääsarjan Dinamo Bucureștia yhdeksän kauden ajan. == Lähteet == Luokka:Romanialaiset jääkiekkoilijat Luokka:Vuonna 1954 syntyneet Luokka:Elävät henkilöt
Erika Holst

Ylva Erika Holst (s. 8. elokuuta 1979 Varberg, Ruotsi) on ruotsalainen ammattilaistasolla 1990-, 2000- ja 2010-luvuilla pelannut jääkiekkoilija, jonka pelipaikka oli hyökkääjä. Hän pelasi Ruotsin naisten jääkiekkomaajoukkueessa olympialaisten naisten jääkiekkoturnauksessa 1998 Naganossa, 2002 Salt Lake Cityssä, jolloin Ruotsin joukkue saavutti pronssia, 2006 Torinossa, jolloin Ruotsi saavutti hopeaa sekä 2010 Vancouverissa. MM- kilpailuissa hän edusti maajoukkuettaan Kanadassa 1997, Suomessa 1999, Kanadassa 2000, Yhdysvalloissa 2001, Kanadassa 2004, Ruotsissa 2005, Kanadassa 2007, Kiinassa 2008, Suomessa 2009, Sveitsissä 2011 sekä Yhdysvalloissa 2012. Hän oli näistä vuosien 2002–2012 kilpailuissa Ruotsin kapteeni. EM- kilpailuissa Holst edusti Ruotsia Suomessa 1995 ja Ruotsissa 1996. Seuratasolla hän edusti Minnesota Duluthin yliopistoa naisten NCAA:ssa sekä Limhamn HK:ta, MB Hockeytä ja Segeltorps IF:tä Ruotsin naisten ylimmällä ja toiseksi ylimmällä jääkiekkosarjatasolla. == Lähteet == Luokka:Ruotsalaiset jääkiekkoilijat Luokka:Ruotsalaiset olympiamitalistit Luokka:Vuonna 1979 syntyneet Luokka:Elävät henkilöt
Vasile Huțanu

Vasile Huțanu (1. kesäkuuta 1954 Bukarest – 24. helmikuuta 2014 Covasna, Transilvania) oli romanialainen jääkiekkoilija, pelipaikaltaan hyökkääjä. Hän pelasi Romanian jääkiekkomaajoukkueessa Innsbruckin talviolympialaisten 1976 jääkiekkoturnauksessa viisi ottelua tehoin 1+0=1 keräten kaksi rangaistusminuuttia. Seuratasolla Huțanu edusti Romanian pääsarjan Steaua Bucureștia kahdeksan kauden ajan. == Lähteet == Luokka:Romanialaiset jääkiekkoilijat Luokka:Vuonna 1954 syntyneet Luokka:Vuonna 2014 kuolleet
Robert Martin

Robert Martin (1858 – 1. elokuuta 1942) oli kanadalainen poliitikko ja apteekkari, joka toimi Reginan pormestarina vuonna 1894 ja uudelleen vuosina 1913–1914. Hän kuului myös Saskatchewanin yliopiston senaattiinhttps://web.archive.org/web/20110615064158/http://www.ourroots.ca/e/toc.aspx?id=8539. == Lähteet == Luokka:Kanadan pormestarit Luokka:Vuonna 1858 syntyneet Luokka:Vuonna 1942 kuolleet
Patakinnas

Patakinnas on käsine, jolla voi ottaa ja laittaa kuumia esineitä uuniin tai uunista. Sillä voi myös nostaa kuumia patoja ja pannuja. Kinnas on paksu ja siinä on yleensä erillinen tila peukalolle, muiden sormien jäädessä samaan tilaan. Patakintaita on erivärisiä. On myös harvinaisia patakintaita, joissa ei ole erillistä tilaa peukalolle. Patakintaan peukalon tila voi olla joko muiden sormien tilan vieressä tai sitä vasten. Ilman patakinnasta voi polttaa sormensa. Patakintaan tavoin kädensuojuksena voidaan käyttää patalappua. == Lähteet == == Aiheesta muualla == Luokka:Keittiövälineet Luokka:Käsineet
Tsipilja

Tsipilja tai Tsipelja () on järvi Luoteis-Venäjällä Pihkovan alueen Pustoškan piirissä. == Maantietoa == Järvi on 2,4 kilometriä pitkä, 1,6 kilometriä leveä ja sen pinta-ala on 2,468 neliökilometriä eli 247 hehtaaria. Sen keskisyvyys on 3 metriä, mutta syvänteessä on 6 metriä vettä. Järvellä on kaksi saarta, joiden yhteispinta-ala on 1,8 hehtaaria. Ne sijaitsevat järven itärannan tuntumassa. Pienempi saari on pieni luoto, joten pinta-ala sopii suuremman saaren alaksi. Saaren pituus on 250 metriä. Järven ympäristö on soistunutta metsämaata. Luoteessa sijaitsee suuri suoalue, jota kutustaan nimellä Tšistjakin suo (). Rantojen lähellä sijaitsee kapeita niittyjä, joiden viljelystä on jo luovuttu. Järven ympärillä ei ilmakuvien perusteella ole enää asutusta. == Luontoarvoja == Järvessä elää ainakin hauki, ahven, lahna, kuha, säyne, suutari, made, pasuri, karppi, rantanuoliainen, mutakala, törö, salakka, ruutana, sekä joitakin Rutilus-suvun kaloja ja jokirapu. Järven pohja on kivikkoinen ja hietapohjainen. == Vesistösuhteita == Tsipilja sijaitsee Aloljan sivujoki Tsipiljankan valuma-alueella. Alolja on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Järveen laskee neljä metsäojaa ja sen valuma-alueen koko on 7,2 neliökilometriä . Sen oma laskujoki on Tsipiljanka, joka on 13 kilometriä pitkä. Se yhtyy Aloljaan Vyplohan () kylän lähellä. Tsipiljankalla on sivujoki Krjavka, joka alkaa Krjavkan järvestä (). == Huomautuksia == == Lähteet == Luokka:Pihkovan alueen järvet Luokka:Tsipiljankan valuma-alue Luokka:Pustoškan piiri
Otavan saha

Otavan saha on Mikkelin Otavassa sijaitseva Versowood Oy:n sahalaitos. Saha työllisti vuonna 2019 noin 70 henkilöä ja se tuottaa vuosittain noin 250 000 kuutiometriä valmista sahatavaraa. Sahalla sahataan pääpiirteittäin kuusta ja 90 % tuotannosta menee vientiin. Sahalinja koostuu pelkkahakkuri-vannesaha- pelkkahakkuri-pyörösahalinjasta. == Lähteet == Luokka:Suomen sahateollisuus Luokka:Otava (Mikkeli)
Maret-Mai Otsa

Maret-Mai Otsa (myöh. Višnjova, , 22. helmikuuta 1931 Tartto – 2. toukokuuta 2020 Jõhvi) oli maajoukkuetasolla Neuvostoliittoa edustanut virolainen koripalloilija, maailman- ja euroopanmestari. == Elämä ja ura == Otsa edusti Neuvostoliiton naisten maajoukkuetta vuosina 1952–1960. Hän voitti maajoukkueessa maailmanmestaruuden Neuvostoliitossa 1959 ja vuosien 1952, 1954, 1956 ja 1960 Euroopan mestaruudet. Vuoden 1958 EM-kilpailuissa Otsan edustama Neuvostoliitto jäi hopealle Bulgarian taakse.esbl.ee Seuratasolla Otsa edusti muun muassa Tartu Ülikoolia, jossa hän voitti seitsemän Viron SNT:n mestaruutta ja oli neljästi Neuvostoliiton mestaruushopealla. Lisäksi hän saavutti urallaan Viron SNT:n sarjasta neljä hopeaa ja yhden pronssin. Vuonna 1963 Viktor Višnjovin kanssa avioitunut Otsa-Višnjova muutti samana vuonna Minskiin ja voitti Valko-Venäjän SNT:n mestaruuden viidesti. Hän palasi sittemmin Viroon, työskenteli kasvatusalalla ja kuoli Jõhvissa 89-vuotiaana 2. toukokuuta 2020.https://sport.ohtuleht.ee/1000520/suri-korvpalli- maailmameister-maret-mai-otsa-visnjova == Lähteet == * Profiili esbl.ee === Viitteet === == Aiheesta muualla == * Toinen profiili FIBA Archive Luokka:Neuvostoliittolaiset koripalloilijat Luokka:Vuonna 1931 syntyneet Luokka:Vuonna 2020 kuolleet
Ostrovito (järvi Štšukinskan pitäjässä, Pustoškan piiri)

Ostrovito () on järvi Luoteis-Venäjällä Pihkovan alueen Pustoškan piirissä. == Maantietoa == Järvi on 1,3 kilometriä pitkä, 0,5 kilometriä leveä ja sen pinta-ala on 44 hehtaaria. Keskellä järveä on saari, joiden yhteispinta-ala on 2,4 hehtaaria. Järven länsipää on itäpäätä kapeampi. Järven keskisyvyys on 8 metriä, mutta sen syvänteessä on 23 metriä syvää. Järven ympäristössä on paljon pieniä lampia ja järviä. Sen itäpäähä ulottuu Krasnojen kylä (). Länsipään pellot ovat muuttuneet pusikoituviksi niityiksi. == Luontoarvoja == Järvessä elää ainakin hauki, ahven, säyne, suutari, made, pasuri, karppi, rantanuoliainen, mutakala, törö, salakka, ruutana ja simppu, sekä joitakin Rutilus-suvun kaloja ja runsaslukuisena jokirapu. Järven rannat ovat metsämaata, jonka rikkovat niityt ja asuialueen puutarhat. Järven rannat ja pohja on kivikkoista hiekkapohjaa. == Vesistösuhteita == Ostrovito sijaitsee Aloljan sivujoen Tsipiljankan valuma-alueella. Alolja on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Järveen laskee kaksi ojaa, joista pohjoinen on Babjen () laskuoja. Ojan valuma-alueella sijaitsee viisi muuta pikkulampea. Järven valuma-alueen koko on 34 neliökilometriä. Sen oma laskuoja yhtyy alempana Tsipiljankaan, joka yhtyy vuorostaan Aloljaan. == Huomautuksia == == Lähteet == Luokka:Pihkovan alueen järvet Luokka:Tsipiljankan valuma-alue Luokka:Pustoškan piiri
Izu (Shizuoka)

Izu () on Japanin kaupunki Honshūn saarella Chūbun tai Tōkain alueella Shizuokan prefektuurissa. Se sijaitsee prefektuurin itäosassa Izun niemimaalla Kanojoen yläjuoksulla. Lännessä kaupungin alue ulottuu Tyynenmeren Suruganlahdelle, etelässä se nousee Amagivuorelle. Izussa on 29 974 asukasta (toukokuussa 2020) ja sen pinta-ala on 363,97 neliökilometriä. Izun kaupunki perustettiin vuonna 2004 liittämällä yhteen Amagi-Yugashiman, Nakaizun, Shuzenjin ja Toin maaseutukaupungint. Aiemmin alue tunnettiin kultakaivoksistaan: niistä ensimmäinen, Toin kultakaivos, aloitti toimintansa Edo-kauden alkupuolella. Nykyisin tärkeitä elinkeinoja ovat turismi, metsätalous, kalastus ja maanviljely, joka tuottaa riisiä, vihanneksia, hedelmiä ja koristekukkia. Tunnettuja paikallisia tuotteita ovat wasabi ja siitakesienet. Kaupungissa toimii monia kuumia lähteitä, kuten Shuzenji-onsen, Tyynenmeren rannalla sijaitseva Toi-onsen ja useita kylpylöitä Amagin seudulla. Izun rakennettuun kulttuuriperintöön kuuluvat muun muassa Shuzen-jin buddhalainen temppeli ja tärkeäksi kulttuuriomaisuudeksi valittu Amagin tunneli. Eräitä luonnonnähtävyyksiä ovat Jōrenin vesiputous, Hatchō-iken lampi ja muut luonnonkauniit vuoristoalueet, kuten Darumavuoren seutu. Osa kaupungista kuuluu Fujin–Hakonen–Izun kansallispuistoon. Izua palvelee Izuhakone-rautateiden Sunzu-linja. Toin satamasta on lauttayhteys Suruganlahden toiselle puolelle Shizuokaan. == Kuvia == Tiedosto:Budaisma templo Shuzenji.jpg|Shuzen-jin temppeli Tiedosto:Izu city, Ikadaba, Wasabi fields 20111002 C.jpg|Ikadaban wasabipeltoja Tiedosto:Izu Joren-Wasserfall 13.jpg|Jōrenin vesiputous Tiedosto:Shizuoka Prefectural Road Route 127 and Mount Fuji s2.jpg|Prefektuurintie 127, Fujivuori Tiedosto:Shuzenji- Sta-S.JPG|Shuzenjin rautatieasema == Lähteet == == Aiheesta muualla == * Kaupungin internetsivut Luokka:Shizuokan prefektuurin kaupungit
Elena Roos

Elena Roos (s. 1991) on sveitsiläinen suunnistaja. Roos on saavuttanut viisi MM-mitalia: Riian MM-kilpailuissa 2018 kultaa viestissä ja hopeaa sprinttiviestissä sekä Tarton MM-kilpailuissa 2017 pronssia sprinttiviestissä. Doksyn MM-kilpailuissa 2021 Roos saavutti hopeaa viestissä https://eventor.orienteering.org/Events/ResultList?eventId=7063&groupBy;=EventClass pronssia sprinttiviestissä. https://eventor.orienteering.org/Events/ResultList?eventId=7060&groupBy;=EventClass Flims Flaaxin MM-kilpailuissa 2023 hän saavutti hopeaa viestissä. https://www.suunnistusliitto.fi/2023/07/suomi-neljas-suunnistuksen-naisten-mm- viestissa/ Henkilökohtaisilla matkoilla hänen paras sijoituksensa on sprintin neljäs sija Riian MM-kilpailuista 2018. Suunnistuksen EM-kilpailuissa Ticinossa 2018 Roos saavutti kultaa viestissä ja sprinttiviestissä. Vuoden 2021 EM-kilpailuissa Neuchâtelissa Roos oli mukana voittaneessa sprinttiviestijoukkueessa ja oli sprintissä toinen. Vuoden 2023 EM- kilpailuissa Italiassa Roos oli toinen pudotussprintissä ja oli mukana Sveitsin toiseksi tulleessa sprintiviestijoukkueessa. Suunnistuksen maailmancupissa Roos on voittanut yhden osakilpailun ja sijoittunut kerran toiseksi. Juniorien MM-kilpailuissa hänen paras saavutuksensa on sprintin seitsemäs sija vuodelta 2008. ==Lähteet== * http://runners.worldofo.com/elenaroos.html === Viitteet === Luokka:Sveitsiläiset suunnistajat Luokka:Vuonna 1991 syntyneet Luokka:Elävät henkilöt
Gerson Victalino

Gerson Victalino (17. syyskuuta 1959 Belo Horizonte – 29. huhtikuuta 2020 Belo Horizonte) oli brasilialainen koripalloilija. Sentterinä pelannut Gerson pelasi Brasilian miesten maajoukkueessa muun muassa kesäolympialaisissa Los Angelesissa 1984 (Brasilia yhdeksäs), Soulissa 1988 (viides) ja Barcelonassa 1992 (viides) sekä maailmanmestaruuskilpailuissa Espanjassa 1986 (neljäs) ja Argentiinassa 1990 (viides). Pan-Amerikan kisoista Gerson saavutti kultaa vuonna 1987 ja hopeaa vuonna 1983. Hän voitti maajoukkueen jäsenenä myös useita mitaleja maanosan mestaruuskilpailuista, muun muassa Etelä-Amerikan mestaruudet vuosina 1983 ja 1985.Olympics at Sports-Reference.comBrasilian koripalloliitto ALS-tautia sairastanut Gerson kuoli synnyinkaupungissaan Belo Horizontessa 60-vuotiaana 29. huhtikuuta 2020.https://www.corinthians.com.br/noticias/gerson-victalino-ex-corinthians- e-selecao-brasileira-morre-aos-60-anos == Lähteet == * Profiili Brasilian koripalloliitto === Viitteet === == Aiheesta muualla == * Gerson Bio, Stats, and Results Olympics at Sports-Reference.com * Profiili Liga ACB * Toinen profiili FIBA Archive * Luokka:Brasilialaiset koripalloilijat Luokka:Vuonna 1959 syntyneet Luokka:Vuonna 2020 kuolleet
Instagram (kappale)

Instagram on belgialaisen tuottajaduon Dimitri Vegas & Like Miken, ranskalaisen DJ-tuottajan David Guettan, puertoricolaisräppäri Daddy Yankeen, alankomaalaisen DJ-tuottajaduon Afro Brosin sekä dominikaanilaislaulaja Natti Natashan musiikkikappale. Sen julkaisi Smash the House digitaalisesti ladattavana ja suoratoistettavana singlenä 5. heinäkuuta 2019. Kappaleen ovat sanoittaneet Guetta, Francesca Richard, Dimitri Thivaios, Michael Thivaios, Ramon Luis Ayala Rodriguez, Giordano M.S. Ashruf, Natalia Alexandra Gutierrez Batista, Rashid M.S. M Badloe ja Sharef M.R. Badloe. Kappaleen tuotannosta vastasivat puolestaan Dimitri ja Michael Thivaios, Guetta sekä Afro Bros. Kappaleen musiikkivideo ladattiin YouTubeen singlen julkaisupäivänä. "Instagram" oli kaupallisesti kohtalainen menestys, sen päästyä singlelistan viidenkymmenen parhaan joukkoon Alankomaissa, Belgiassa, Itävallassa, Saksassa ja Uudessa-Seelannissa. Lisäksi se on myynyt Belgiassa kaksinkertaista platinaa. ==Lähteet== Luokka:Vuoden 2019 kappaleet Luokka:David Guettan kappaleet
Lajoš Engler

Lajoš Engler (, 20. kesäkuuta 1928 Bátaszék, Unkarin kuningaskunta – 1. toukokuuta 2020 Zrenjanin, Serbia) oli maajoukkuetasolla Jugoslaviaa edustanut koripalloilija. Engler pelasi Jugoslavian miesten maajoukkueessa 78 ottelua. Hän kuului maajoukkueen kokoonpanoon vuosien 1950 ja 1954 MM- kilpailuissahttp://www.linguasport.com/baloncesto/internacional/mundial/worldcup.htm sekä vuosien 1953 ja 1957 EM- kilpailuissahttp://www.linguasport.com/baloncesto/internacional/eurobasket/eurobasket_e.htm. Vuonna 1956 hän voitti Jugoslavian mestaruuden KK Proleter Zrenjaninissa. Engler kuoli Zrenjaninissa 91-vuotiaana 1. toukokuuta 2020.https://www.magyarszo.rs/hu/4288/kozelet_media/219216/Elhunyt-Engler- Lajos-(1928-2020).htmhttps://www.glassrpske.com/cir/sport/sp-region/preminuo- cuveni-kosarkas-partizana-lajos-engler/315559 == Lähteet == Luokka:Jugoslavialaiset koripalloilijat Luokka:Vuonna 1928 syntyneet Luokka:Vuonna 2020 kuolleet
Thing for You

Thing for You on ranskalaisten DJ-tuottajien David Guettan ja Martin Solveigin musiikkikappale. Sen julkaisi FFRR Records digitaalisesti ladattavana ja suoratoistettavana singlenä 12. heinäkuuta 2019. Kappaleen ovat sanoittaneet Guetta, Solveig, Noonie Bao, Alex Hope, ja Sasha Sloan, joista kaksi ensimmäistä myös tuottivat sen. Kappaleen lyriikkavideo julkaistiin Guettan YouTube-kanavalla vuorokausi ennen singlejulkaisua. "Thing for You" oli kaupallisesti huono menestys, sen päästyä singlelistan viidenkymmenen parhaan joukkoon ainoastaan Liettuassa, Skotlannissa ja Uudessa-Seelannissa. ==Lähteet== Luokka:Vuoden 2019 kappaleet Luokka:David Guettan kappaleet
Never Be Alone

Never Be Alone on ranskalaisen DJ-tuottaja David Guettan sekä tanskalaisen DJ- tuottaja Mortenin musiikkikappale, jolla vierailee myös yhdysvaltalainen laulaja-lauluntekijä Aloe Blacc. Sen julkaisi What a Music digitaalisesti ladattavana ja suoratoistettavana singlenä 19. heinäkuuta 2019. Kappaleen ovat sanoittaneet Guetta, Giorgio Tuinfort, Aloe Blacc, Morten Breum, Mike Hawkins ja Toby Green, jotka Blaccia lukuun ottamatta myös tuottivat sen. "Never Be Alone" oli kaupallisesti huono menestys, sen päästyä singlelistalle ainoastaan Sveitsissä. Tästä huolimatta kappale kuitenkin pääsi Australiassa latauslistalle ja Unkarissa tanssilistalle. ==Lähteet== Luokka:Vuoden 2019 kappaleet Luokka:David Guettan kappaleet
Jump (David Guettan ja Glowinthedarkin kappale)

Jump on ranskalaisen DJ-tuottaja David Guettan sekä alankomaalaisen DJ- tuottajaduo Glowinthedarkin musiikkikappale. Sen julkaisivat What a Music ja Parlophone digitaalisesti ladattavana ja suoratoistettavana singlenä 3. lokakuuta 2019. Kappaleen ovat säveltäneet Theron Thomas, Guetta ja Albert Harvey, joista kaksi viimeisintä myös tuottivat sen. Guetta ja Glowinthedark ovat esittäneet kappaleen livenä muun muassa Tomorrowlandissa ja Barcelona Beach Festivalilla. Toisin kuin Guettan aiemmat singlet, "Jump" ei onnistunut pääsemään lainkaan listoille. ==Lähteet== Luokka:Vuoden 2019 kappaleet Luokka:David Guettan kappaleet